b"\n_START_ARTICLE_\nArja vas\n_START_SECTION_\nEtimologija\n_START_PARAGRAPH_\nNem\xc5\xa1ko ime vasi je bilo vsaj v 19. stoletju Arndorf Med \xc5\xa1e starej\xc5\xa1imi imeni so: Berstorf, Wernstorf in Wernstorff. V pisnih virih iz leta 1368 je navedeno ime Bernstorf (in Wernstorf leta 1428, Bernsdorff leta 1441 in Wernsdorff leta 1454)._NEWLINE_V krajevnem govoru je bila vas v 19. stoletju imenovana Vrja ves. Na podlagi krajevnega imena in srednjeve\xc5\xa1kih pre\xc4\x8drkovanj ime temelji na pridevni\xc5\xa1ki obliki osebnega imena *Var ali *Varo, in tako izvirno pomeni 'Var(o)va vas'. Za\xc4\x8detni slovenski V- in nem\xc5\xa1ki W- sta se izgubila, kar je po ponovni analizi kot slovenski predlog v.\n_START_SECTION_\nGospodarstvo\n_START_PARAGRAPH_\nV severnem delu naselja so pod Ru\xc5\xa1kim gozdom obrati Mlekarne Celeia, zgrajeni leta 1981. Zaradi arondacij v \xc5\xa1estdesetih letih 20. stoletja se je zmanj\xc5\xa1ala gospodarska trdnost \xc5\xa1tevilnih kmetij. Od kmetijske proizvodnje prevladujeta hmeljarstvo in govedoreja.\n_START_SECTION_\nPrebivalstvo\n_START_PARAGRAPH_\nVe\xc4\x8dina nekme\xc4\x8dkega prebivalstva dela doma v obrti ali v Celju, Petrov\xc4\x8dah, \xc5\xbdalcu in Velenju.\n_START_SECTION_\nZnamenitosti in okolica\n_START_PARAGRAPH_\nV naselju sta znani gra\xc5\xa1\xc4\x8dina in kapelica odprtega tipa z dvokapnico iz prve \xc4\x8detrtine 20. stoletja, obnovljena leta 2008. Kapelica spada v register kulturne dedi\xc5\xa1\xc4\x8dine Slovenije._NEWLINE_Na Gov\xc4\x8dah so severno od avtoceste A1 razvaline protestantske cerkve oziroma molilnice iz let 1582\xe2\x80\x931586."